Here is a page extracted from Wikipedia that may contain CSS, HTML, and a lot of unformatted text.

Title: Maratón en os Chuegos Olimpicos de París 1900
Content: A maratón en os Olimpicos París 1900 estió una cursa que fue parte d'o programa de l'Atletismo en os Chuegos Olimpicos de 1900 y que se fació o 19 de chulio de 1900. En a sortida bi heba 13 atletas de 5 países ta fer una distancia de 40,26 km.

En istos Chuegos encara no habió cursa femenina.

Medallero

Formato de competición 
A cursa se desembolicó con o sistema de final directa con una distancia total d'alto u baixo 40 km. en a que os corredors facioron cuatre vueltas a la pista de 500 metros ta dimpués fer una tombada por as carreras de París y tornar en l'estadio olimpico.

Desembolique d'a cursa 
O día amaneixió con muito calor, 39 graus celsius cuan principió a cursa. Ta principiar a cursa os corredors facioron cuatre vueltas a la pista de 500 metros y d'antis d'o termín d'a primera vuelta Johan Nyström albandonó a cursa. Bi ha pocas referencias d'o desembolique d'a cursa pero seguntes cualques fuents sembla que o francés Georges Touquet-Daunis fue a capeza d'a cursa dica a meitat, cuan albandonó, o sueco Ernst Fast ocupó o primer lugar en a cursa pero yera ya muito canso y Michel Théato li abanzó ta ganar a cursa con un tiempo de 2h 59' 45", segundó fue Émile Champion y Fast terminó a cursa en o tercer puesto a mas de 40 menutos d'o ganador.

Tiempo dimpués Arthur Newton dició que Michel Théato y Émile Champion aproveitaron a suya conoixencia d'as carreras de París ta fer trampa y ganar por que él no los vió garra vegata y tampoco no li abanzoron. Istas declaracions no coinciden con as referencias que hi hai d'o desembolique d'a cursa y no explanica o tercer puesto de Fast.

Clasificación

Vinclos externos 
  A maratón en os Chuegos Olimpicos París 1900.

Atletismo en os Chuegos Olimpicos de 1900
Maratón en os Chuegos Olimpicos